Vicent Partal oculta als lectors de vilaweb la victòria del Barça. Va fer campanya contra Joan Laporta amb una entrevista tendenciosa i sectària a Frederic Porta, just una setmana abans, diumenge dia 5, i ara no ha dit res de la victòria espectacular del Barça contra el Madrid per 2-5 que es va produir ahir vespre.
Laporta ha derrotat Florentino Pérez als despatxos i damunt la gespa, però això no és notícia, segons Partal, però, en canvi, va donar credibilitat i corda als enemics del Barça. L'actitud i els criteris de Partal no són cap sorpresa ja que va fer el mateix amb l'expresident, Sandro Rosell, a qui va negar la presumpció d'innocència i va donar per bons tots els muntatges falsos creats  per la policia, els fiscals, la jutgessa Carmen Lamela, els inspectors de l'Agència Tributària Espanyola i els periodistes i diaris del CNI.

Mentre Partal oculta als lectors de vilaweb la gran victòria del Barça i del president Laporta, avui és un dia extraordinari per augmentar l'autoestima, la moral de combat i l'autoconfiança dels catalans en nosaltres mateixos, malmenada per la covardia i la rendició dels polítics de Junts, ER i la CUP, fent un cop d'ull a les portades de la premsa espanyola enemiga consumada de la nació catalana sencera.